**บทที่ 1**

**บทนำ**

**ภูมิหลัง**

  อาชีวเชิงสร้างสรรค์เป็นนวัตกรรมเพื่อการพัฒนาท้องถิ่นที่ให้ความสำคัญต่อการใส่ใจในอาชีพท้องถิ่น ซึ่งในความเป็นจริงแล้วทุกท้องถิ่นมีความหลากหลายทางอาชีพที่เกี่ยวโยงกับ ภูมิสังคมของแต่ละท้องถิ่น การพัฒนาที่ผ่านมาส่งผลต่อระบบความสัมพันธ์ของคนในชุมชน ท้องถิ่น มีความเป็นปัจเจกชนสูง ต่างคนต่างอยู่ ต่างคนต่างทำ ชุมชนขาดการพึ่งพาระหว่างกันมีความสนิทสนมกันน้อยลง เกิดการเอารัดเอาเปรียบ เห็นแก่ตัว เป็นสังคมแห่งความหวาดระแวง การเอื้อเฟื้อเผื่อแผ่กันน้อยลง จึงทำให้อาชีพพื้นถิ่นบางอย่างสูญหาย ไม่เห็นความสำคัญต่ออาชีพพื้นถิ่นที่เป็นภูมิปัญญาท้องถิ่น เกิดกลุ่มอาชีพที่ไม่ยั่งยืน ไม่สามารถพัฒนายอยอดความรู้ได้ เพราะระบบความสัมพันธ์ของคนทำให้ไม่พึ่งพากัน อาชีวะเชิงสร้างสรรค์เป็นนวัตกรรมการพัฒนาให้เกิดเกิดความเอาใจใส่ในอาชีพ คำนึงถึงความสำคัญของอาชีพที่จะเป็นประโยชน์ต่อท้องถิ่น ต้นทุนอาชีพ ความรู้ของอาชีพ บุคลที่ที่มีความรู้ และระบบกลไกของหน่วยงานท้องถิ่น ช่องทางการกระจายผลผลิตสู่เครือข่ายอื่นเพื่อก่อเกิดรายได้ ผ่านกระบวนการเรียนรู้ร่วมกันของคนในท้องถิ่น โดยมุ่งต่อการตอบสนองความต้องการของคนท้องถิ่นเป็นสำคัญ จะทำให้ลดความบกพร่องทางสังคม เกิดการยอมรับของชุมชน ด้วยฐานคิดสร้างสรรค์รายได้บนฐานความใส่ใจในอาชีพ ผลของความใส่ใจในอาชีพจะทำให้ระความสัมพันธ์ของคนในท้องถิ่นดีขึ้น มีอาชีพที่มั่นคง ครอบครัวอบอุ่น คนไม่ทิ้งถิ่นฐาน นับเป็นนวัตกรรมการสร้างสรรค์อาชีพเพื่ออยู่รอด อยู่ได้ อยู่ดี ของชาวเปือยน้อย สอดคล้องกับยุทธศาสตร์การพัฒนาของแผนพัฒนาเศรษฐกิจและสังคมแห่งชาติ ฉบับที่ 11 (พ.ศ. 2555-2559) การเรียนรู้ตลอดชีวิตอย่างยั่งยืน เพื่อสร้างภูมิคุมกันด้วยการยึดหลักปรัชญาเศรษฐกิจพอเพียงเป็นแนวทางในการดำรงชีวิต บนหลักการพื้นฐานสำคัญคนเปือยน้อยต้องมีความรู้ ใฝ่เรียนรู้ด้านอาชีพ มีความพยายามพากเพียร อดทน ใช้สติปัญญาตัดสินใจด้วยความระมัดระวัง มีสำนึกในศีลธรรมและจริยธรรม

ชุมชนเปือยน้อย อำเภอเปือยน้อย จังหวัดขอนแก่น เป็นชุมชนเก่าแก่ที่มีอายุประมาณ 700 - 900 ปี ซึ่งมีร่องรอยทางประวัติศาสตร์ คือ ปราสาทเปือยน้อย ปราสาทหินที่สร้างขึ้นในราวพุทธศตวรรษที่ 16-17 เป็นศิลปะผสมระหว่างศิลปะเขมรแบบบาปวนและแบบนครวัด สร้างขึ้นเพื่อใช้เป็นเทวสถานในศาสนาฮินดู แผนผังการก่อสร้างมีความหมายเป็นเขาพระสุเมรุซึ่งถือเป็นแกนจักรวาล อันเป็นที่สถิตย์ของเทพเจ้าที่เรียกว่า “ศาสนบรรพต” สิ่งก่อสร้างภายในบริเวณปราสาทเป็นไปตามแบบแผนของศาสนสถานขอมโบราณ หน้าบันขององค์ปรางค์ประธานสลักเป็นพระยานาคราชมีลวดลายสวยงามมาก ทับหลังสลักเป็นรูปนารายณ์บรรทมสินธุ์ที่นับว่า ยังอยู่ในสภาพที่สมบูรณ์ "โคปุระ" (ซุ้มประตู) อยู่ทางทิศตะวันออก และทิศตะวันตก ด้านข้างโคปุระเจาะเป็นช่องหน้าต่าง "กำแพงแก้ว" มีฐานเป็นบัวคว่ำบัวหงาย มีการสลักศิลาแลงเป็นร่องแบบลาดบัวปราสาทเปือยน้อยชาวบ้านเรียกว่า “ พระธาตุกู่ทอง ” เป็นที่เคารพสักการะของประชาชนทั่วไป ซึ่งชาวอำเภอเปือยน้อยจะจัดงานเทศกาลเฉลิมฉลองปราสาททุกปีในช่วงวันเพ็ญขึ้น 15 ค่ำ เดือน 5 ของทุกปี โดยจะมีพิธีกรรมทางศาสนา ประเพณีผูกเสี่ยวอันขึ้นชื่อของชาวขอนแก่น เป็นสถานที่ยึดเหนียวจิตใจของชาวเปือยน้อย ให้ได้พึงพาทางจิตใจ และเป็นความภาคภูมิใจของคนในท้องถิ่นที่ทำให้เป็นที่รู้จักโดยทั่วไปมาจากประเพณีท้องถิ่นนี้ ชุมชนเปือยน้อยได้พัฒนาและมีสถานการณ์ปกครองเป็นเทศบาลเปือยน้อย ตั้งขึ้นเมื่อปี พ.ศ. 2545 อยู่ห่างจากขอนแก่นไปทางทิศใต้ 80 กิโลเมตร โดยทิศเหนือติดกับอำเภอนาเชือก ทิศใต้ติดกับอำเภอหนองสองห้อง ส่วนทิศตะวันตกติดกับอำเภอบ้านไผ่

ทิศตะวันออกติดกับอำเภอนาเชือก มีครัวเรือนจำนวน 1450 ครัวเรือน รวมประชากรทั้งสิ้น 6,059 คน แบ่งเขตการปกครองออกเป็น 10 ชุมชน เทศบาลตำบลเปือยน้อย ถือว่าเป็นชุมชนที่มีกลุ่มอาชีพหลายกลุ่มซึ่งแต่ละหมู่บ้านมีความโดเด่นแตกต่างกัน มีทั้งกลุ่มที่เข้มแข็ง กลุ่มที่อ่อนแอ และกลุ่มที่ล้มสลายไป ปัจจุบันมีปรากฏกลุ่มอาชีพ เช่น กลุ่มจักสาน กลุ่มเย็บผ้า การผลิตดอกไม้ประดิษฐ์ การเกษตร/ไร่นาผสมผสาน และทำผักสวนครัวผสมผสานปลอดสารพิษ ชาวบ้านมีลักษณะการดำเนินชีวิตแบบพึ่งพาตนเองสูง มีแหล่งทรัพยากรแหล่งน้ำที่สำคัญ คือ“สระวงษ์” เป็นแอ่งน้ำที่ใช้เพื่อการเกษตรได้ตลอดทั้งปีหล่อเลี้ยงผู้คนจากอดีตจนถึงปัจจุบัน

สถานการณ์อาชีวะท้องถิ่นตำบลเปือยน้อย โดยพื้นเพชาวบ้านมีอาชีพทำนาในอดีตเป็นชุมชนที่อุดมสมบูรณ์ไปด้วยป่าธรรมชาติ การทำนาใช้พันธุ์ข้าวพื้นเมืองที่เหมาะสมกับสภาพที่นา กล่าวคือ ที่ดอนใช้พันธุ์ข้าวดอ (ข้าวระยะสั้น) นาล่มใช้พันธุ์ข้าวพื้นเมืองที่ทนน้ำ เป็นภูมิปัญญาดั่งเดิม เมือความเจริญเข้ามามากขึ้นป่าที่อุดมสมบูรณ์ถูกทำลายเป็นพื้นที่เกษตรเชิงเดี่ยว เช่น การปลูกมันสำปะหลัง การทำไร่อ้อย พันธุ์ข้าวก็ใช้ของทางราชการที่นำมาส่งเสริมเพราะคิดว่าจะได้ผลผลิตสูงขึ้น แต่ลืมใส่ใจถึงความเหมาะสมกับสภาพท้องถิ่น ละทิ้งวิถีการพึ่งพาอาศัยกันกันกลายเป็นการขายแรงงาน เป็นการว่าจ้าง ใช้เงินเป็นตัวตั้งการพัฒนาท้องถิ่น เกิดต้นทุนการผลิตสูงกลายเป็นภาระหนี้สินชุมชน เพราะมุ่งเน้นการผลิตเพื่อขายทุกคนต้องการพื้นที่จำนวนมากเพื่อผลิตให้ได้มากเกิดการบุกรุกป่าชุมชน จนทำพื้นที่ป่าชุมชนกลายเป็นพื้นที่ภาคเกษตร ธรรมชาติขาดความสมดุล

ความไม่ยั่งยืนของความเจริญอันเกิดจากระบบเศรษฐกิจเชิงเดี่ยวเห็นผลชัดเจนเมื่อเกิดวิกฤตเศรษฐกิจปี 2540 ธุรกิจล้มละลาย ภาวะแรงงานกลับถิ่น อันเนื่องมาจากการพัฒนาประเทศที่มองมิติเศรษฐกิจเพียงอย่างเดียวไม่ได้มองระบบความสัมพันธ์ทางสังคม จริยธรรมเสื่อม ปัญหาคอร์รัปชั่น ที่สำคัญคือการทำลายภูมิปัญญาท้องถิ่นที่เป็นอาชีพพื้นถิ่นที่หลากหลาย ที่บรรพบุรุษได้เรียนรู้พัฒนามาเพื่อแก้ปัญหาของตน(ให้เพิ่มสถานการณ์ภาวะหนี้สินของเปือยน้อย คนตกงาน )

เทศบาลตำบลเปือยน้อย ได้กำหนดแผนยุทธศาสตร์การพัฒนาที่สอดคล้องกับแผนจังหวัดแผนชาติ เพื่อเป็นเครื่องมือทางวิชาการในการบริหารและพัฒนาท้องถิ่น ทิศทางในอนาคตของเทศบาล โดยกำหนดสภาพการณ์ที่ต้องการบรรลุพื้นฐานการรวบรวมและวิเคราะห์ข้อมูลอย่างรอบด้านและเป็นระบบ ทั้งนี้ให้สอดคล้องกับศักยภาพของเทศบาล ปัญหาความต้องการของประชาชนในท้องถิ่น ซึ่งในการจัดทำแผนยุทธศาสตร์การพัฒนาเทศบาลให้กำหนดวัตถุประสงค์และขั้นตอนการจัดทำตามกระบวนการ (เทศบาลตำบลเปือยน้อย. 2558) ดังนี้

ยุทธศาสตร์ที่ 1 การพัฒนาคุณภาพคนและสังคมประกอบแนวทางการพัฒนาและมาตรการการพัฒนาดังนี้พัฒนา ส่งเสริมสนับสนุนการจัดการศึกษาที่มีคุณภาพในทุกระดับ ทั้งในและนอกระบบครอบคลุมทุกช่วงวัยพัฒนา ส่งเสริมการเรียนรู้ตลอดชีวิต เสริมสร้างค่านิยม และวัฒนธรรมที่ดีงามแก่เด็กและเยาวชนพัฒนา ส่งเสริม และสนับสนุนการจัดการด้านสาธารณสุข การป้องกันและควบคุมโรค การรักษาพยาบาล การฟื้นฟูสมรรถนะทางด้านร่างกายและจิตใจ ให้ประชาชนมีสุขภาวะที่สมบูรณ์พัฒนาส่งเสริม และสนับสนุนการแพทย์แผนไทย การแพทย์ทางเลือก การแพทย์พื้นบ้าน และสมุนไพรพัฒนา ส่งเสริม และสนับสนุนการกีฬาและนันทนาการ

ยุทธศาสตร์ที่ 2 การพัฒนาเมืองและชุมชนให้น่าอยู่ ประกอบด้วยแนวทางการพัฒนาและมาตรการการพัฒนาดังนี้พัฒนาโครงสร้างพื้นฐานด้านการคมนาคมขนส่ง และระบบการให้บริการขนส่งมวลชนพัฒนาเพิ่มประสิทธิภาพระบบป้องกันและบรรเทาสาธารณะภัยในท้องถิ่นพัฒนา ส่งเสริม และสนับสนุนระบบการรักษาความปลอดภัยให้เมืองและชุมชนปลอดภัยโดยให้ชุมชนมีส่วนร่วมส่งเสริม และสนับสนุนให้หมู่บ้าน ชุมชน ปลอดยาเสพติดและอบายมุขพัฒนาโครงสร้างพื้นฐานด้านการเกษตรในระดับชุมชน เพื่อเพิ่มขีดความสามารถในการผลิตสินค้าเกษตร

ยุทธศาสตร์ที่ 3 การพัฒนาเศรษฐกิจชุมชนเพื่อการแข่งขัน ประกอบด้วยแนวทางการพัฒนาดังนี้ พัฒนาส่งเสริมและสนับสนุนการเพิ่มมูลค่าผลิตภัณฑ์ชุมชนอย่างครบวงจร ตั้งแต่ การผลิต การออกแบบ การบรรจุภัณฑ์ และการตลาด ส่งเสริมสนับสนุนกระบวนการเรียนรู้และน้อมนำแนวทางปรัชญาเศรษฐกิจพอเพียงไปใช้ในการประกอบอาชีพพัฒนาเพื่อเพิ่มประสิทธิภาพการผลิตและสร้างมูลค่าสินค้าภาคเกษตร พัฒนาและส่งเสริมเครือข่ายวิสาหกิจชุมชนให้เข้มแข็งและแข่งขันได้ พัฒนาและส่งเสริมการท่องเที่ยว

ยุทธศาสตร์ที่ 4 การบริหารจัดการทรัพยากรธรรมชาติและสิ่งแวดล้อม ประกอบด้วยแนวทางการพัฒนาและมาตรการการพัฒนา ดังนี้ เสริมสร้างการมีส่วนร่วมของชุมชน และเครือข่ายในการจัดการทรัพยากรธรรมชาติและสิ่งแวดล้อมในท้องถิ่นให้คงอยู่อย่างยั่งยืน อนุรักษ์ ฟื้นฟู และเพิ่มพื้นที่ป่าและป่าต้นน้ำลำธารให้เกิดความอุดมสมบูรณ์พัฒนาฟื้นฟูแหล่งน้ำและการบริหารจัดการน้ำอย่างเป็นระบบ และมีประสิทธิภาพ การพัฒนาและปรับปรุงคุณภาพดินและอุดมสมบูรณ์ เพิ่มประสิทธิภาพการจัดการขยะชุมชน สิ่งปฏิกูลและน้ำเสีย

ชุมชนเปือยน้อยได้รับผลกระทบจากวิกฤติเช่นเดียวกันกับท้องถิ่นอื่นของไทย การหันมาพึ่งตนเองและการเน้นการพัฒนาคนจึงเป็นเป้าหมายของการพัฒนาท้องถิ่นในยุคปัจจุบัน ดังแผนพัฒนาเศรษฐกิจและสังคมแห่งชาติตั้งแต่ฉบับที่ 8 เป็นต้นมายึดหลักปรัชญาเศรษฐกิจพอเพียงเป็นแนวทางการพัฒนา แผนพัฒนาเศรษฐกิจและสังคมฉบับที่ 11 ยุทธศาสตร์การพัฒนาคนสู่สังคมแห่งการเรียนรู้ตลอดชีวิตอย่างยั่งยืนดูจากการรายงานผลครึ่งแผน พบว่า การสร้างมูลค่าเพิ่มผลผลิตทางการเกษตรจะต้องดำเนินอย่างต่อเนื่อง ควรมีการพัฒนาผลิตภัณฑ์หนึ่งตำบลหนึ่งผลิตภัณฑ์ ในระดับ 3-5 ดาว ให้มีแนวโน้มสูงขึ้น ในปี 2556 มีสินค้าหนึ่งตำบลหนึ่งผลิตภัณฑ์ระดับ 4-5 ดาวที่ได้รับการคัดสรร 6,202 รายการยกระดับมาตรฐานการผลิตอาหารด้วย Primary GMP ได้แก่อาหารทั่วไปที่เป็นของฝากอาหารพื้นเมืองและสินค้า OTOP ให้มีความปลอดภัยต่อผู้บริโภคและมีการรับรองมาตรฐานผลิตภัณฑ์ชุมชน (มผช.) รวมทั้งสิ้น 41,391 รายนับว่ายังน้อยมากที่แต่ละท้องถิ่นควรมีการพัฒนาอาชีพและผลิตภัณฑ์ของตนให้ได้มาตรฐานมากขึ้น และส่งเสริมด้านการตลาดของผลิตภัณฑ์ให้เป็นที่ยอมรับอย่างแพร่หลายและสร้างความมั่นใจให้กับผู้บริโภคในการเลือกซื้อผลิตภัณฑ์ชุมชนทั้งในประเทศและต่างประเทศสำหรับการรับรองมาตรฐานและความปลอดภัย ส่วนด้านความมั่นคงในอาชีพและรายได้ของเกษตรกรยังมีปัญหาแม้เกษตรกรมีรายได้ทางการเกษตรเพิ่มขึ้นแต่ขณะเดียวกันก็มีหนี้สินเพิ่มขึ้นครัวเรือนเกษตรกรมีรายได้เงินสดสุทธิทางการเกษตรเพิ่มขึ้นเป็น 57,625 บาทต่อครัวเรือนในปีเพาะปลูก 2555/56 แต่เกษตรกรก็มีหนี้สินของครัวเรือนเกษตรสูงถึง 76,697 บาทต่อครัวเรือน (สำนักงานพัฒนาเศรษฐกิจและสังคมแหงชาติ. 2557 : 22-23)

เมื่อพิจารณาจากผลการรายงานของแผนพัฒนาเศรษฐกิจและสังคมฉบับที่ 11 ข้างต้นแล้ว อาชีวเชิงสร้างสรรค์เป็นนวัตกรรมการพัฒนาที่เน้นความใส่ใจในอาชีพ และเป็นนวัตกรรมที่ขับเคลื่อนงานภายใต้แผนพัฒนาเศรษฐกิจและสังคมแห่งชาติ คำว่าใส่ใจในอาชีพ หมายถึง การใฝ่เรียนรู้เพื่อพัฒนาอาชีพ กำกับด้วยคุณธรรมจริยธรรม ใช้ความพากเพียร และอดทนพึ่งพาตนเอง ผ่านกระบวนการกลุ่มเรียนรู้ร่วมกัน และยกระดับคุณวุฒิทางการศึกษาด้านวิชาชีพสำหรับผู้ที่ดำเนินการอาชีพท้องถิ่น จากการพาหุลักษณ์ท้องถิ่นชุมชนเปือยน้อย พบว่า มีกลุ่มอาชีพที่ได้รับการส่งเสริมจากเทศบาลเปือยน้อย แต่ยังขาดการใส่ใจในอาชีพของตน กล่าวคือ ไม่มีการเตรียมการสืบทอดไปยังคนรุ่นใหม่ ขาดการสร้างสรรค์ผลิตภัณฑ์ให้ได้คุณภาพมาตรฐาน กระบวนการกลุ่มที่มั่งคงยั่งยืน ขาดความเพียรพยายาม ผลิตภัณฑ์ไม่ได้มาตรฐานจึงเป็นปัญหาต่อการสร้างงานสร้างรายได้ในชุมชน โดยจัดตั้งกลุ่มผู้ที่สนใจในการประกอบอาชีพสร้างความสนใจต่อกลุ่มเยาวชนให้มีใจรักในอาชีพ จัดการองค์ความรู้ กระบวนการนวัตกรรมอาชีวเชิงสร้างสรรค์จะทำให้เกินสัมพันธภาพที่ดีของคนในชุมชนและกลายเป็นพลังชุมชนต่อการพัฒนาอาชีพที่มั่นคงยั่งยืน

กระบวนการอาชีวเชิงสร้างสรรค์ที่ใส่ใจในอาชีพมีการนำแนวคิดในการขับเคลื่อนปรัชญาเศรษฐกิจพอเพียง และหลักพุทธธรรมคือ นาถกรณธรรม 10 ซึ่งเป็นหลักธรรมที่ทำให้ตนเป็นที่พึ่งของตนได้มีกรอบของการศึกษาที่มุ่งเน้นศึกษาถึงสถานการณ์ด้านอาชีพของชุมชนเปือยน้อยว่ามีสถานการณ์เป็นอย่างไร กระบวรการขับเคลื่อนนวัตกรรมอาชีวเชิงสร้างสรรค์ ตลอดจนผลที่เกิดจากการพัฒนาว่ามีผลต่อพฤติกรรมของคนเป็นอย่างไร ลักษณะคนที่ร่วมกระบวนการหรือเป็นอย่างไร มีงานมีรายได้เสริมความมั่นคงให้ครอบครัว ชุมชน หรือไม่อย่างไร ผู้วิจัยคาดหวังถึงกระบวนการนวัตกรรมอาชีวเชิงสร้างสรรค์เป็นส่วนหนุนเสริมพลังชุมชนมีอาชีพที่มั่นคง สร้างรายได้ให้กับชุมชนอย่างยั่งยืนและนำไปสู่ชุมชนที่เข้มแข็งพึงพาตนเองได้

**คำถามการวิจัย**

1. สถานการณ์ด้านอาชีพท้องถิ่นชุมชนเปือยน้อย จังหวัดขอนแก่น มีสถานการณ์เป็นอย่างไร

2. รูปแบบการเรียนรู้เพื่อความใส่ใจในอาชีพ เทศบาลเปือยน้อย จังหวัดขอนแก่น เป็นอย่างไร

3. ผลของนวัตกรรมเชิงสร้างสรรค์ส่งผลต่อความใสใจในอาชีพ และระบบความสัมพันธ์ของคน ชุมชนอย่างไร

**วัตถุประสงค์การวิจัย**

1. เพื่อศึกษาสถานการณ์ด้านอาชีพท้องถิ่นชุมชนเปือยน้อย อำเภอเปือยน้อย จังหวัดขอนแก่น

2. เพื่อพัฒนารูปแบบการเรียนรู้เพื่อความใส่ใจในอาชีพ ของชุมชนเปือยน้อย อำเภอเปือยน้อย จังหวัดขอนแก่น

3. เพื่อขับเคลื่อนรูปแบบการเรียนรู้เพื่อความใส่ใจในอาชีพของชุมชนเปือยน้อย

อำเภอเปือยน้อย จังหวัดขอนแก่น

**ขอบเขตการวิจัย**

**1. ขอบเขตด้านพื้นที่**พื้นที่ขับเคลื่อนนวัตกรรมอาชีวเชิงสร้างสรรค์ คือ พื้นที่ในความรับผิดชอบของเขตเทศบาลตำบลเปือยน้อย อำเภอเปือยน้อย จังหวัดขอนแก่น

**2. ขอบเขตด้านกลุ่มเป้าหมาย** คือ กลุ่มอาชีพในพื้นที่ความรับผิดชอบของเทศบาลเปือยน้อย อำเภอเปือยน้อย จังหวัดขอนแก่น จำนวน 10 กลุ่มอาชีพ ประกอบด้วย สมาชิกกลุ่มอาชีพ ผู้นำชุมชน ผู้นำกลุ่มอาชีพ

**3. ขอบเขตด้านเนื้อหา** มุ่งเน้นศึกษาในประเด็นใน 3 ประเด็นหลัก คือ สถานการณ์อาชีพท้องถิ่นชุมชนเปือยน้อย รูปแบบนวัตกรรมอาชีวเชิงสร้างสรรค์ และผลกระทบจากการพัฒนานวัตกรรมเชิงสร้างสรรค์

**นิยามศัพท์เฉพาะ**

**อาชีว** หมายถึง อาชีพ,การงาน,การยังชีพ,การทำมาหากิน

**อาชีวเชิงสร้างสรรค์** หมายถึง การสร้างอาชีพ สร้างรายได้ในชุมชน

**ความใส่ใจในอาชีพ** หมายถึง การให้ความสนใจการเรียนรู้ในการสร้างอาชีพ สร้างรายได้

**รูปแบบการเรียนรู้** หมายถึง ลักษณะทางกายภาพ ความคิด และความรู้สึกที่บุคคลใช้ในการรับรู้ ตอบสนอง และปฏิสัมพันธ์กับสภาพแวดล้อมทางการเรียน

**การพัฒนา** หมายถึง การเปลี่ยนแปลงสิ่งใดสิ่งหนึ่งให้เกิดความเจริญเติบโตงอกงาม และดีขึ้นจนเป็นที่พึงพอใจ

**ความใส่ใจ** หมายถึง การเอาใจใส่จดจ่อ การให้ความสนใจมีความตั้งใจในสิ่งใดสิ่งหนึ่ง

**นาถกรณธรรม 10** หมายถึง ธรรมสร้างที่พึ่ง ธรรมที่ทำให้ตนเป็นที่พึ่งตนเองได้ มีองค์ประกอบ 10 การคือ

ศีล ความประพฤติดีงามสุจริต รักษาระเบียบวินัย มีอาชีวบริสุทธิ์

พาหุสัจจะ ความเป็นผู้ได้ศึกษาเล่าเรียนมาก มีความรู้ความเข้าใจลึกซึ้ง

กัลยาณมิตตตา ความมีกัลยาณมิตร, การคบคนดี ได้ที่ปรึกษา และผู้แนะนำสั่งสอนที่ดี

**โสวจัสสตา** ความเป็นผู้ว่าง่ายสอนง่าย รับฟังเหตุผล

กิงกรณีเยสุ ทักขตา ความเอาใจใส่ช่วยขวนขวายในกิจใหญ่น้อยทุกอย่างของเพื่อนร่วมหมู่คณะ รู้จักพิจารณาไตร่ตรอง สามารถจัดทำให้สำเร็จเรียบร้อย

ธัมมกามตา ความเป็นผู้ใคร่ธรรม คือ รักธรรม ใฝ่ความรู้ใฝ่ความจริง รู้จักพูดรู้จักฟัง ทำให้เกิดความพอใจ น่าร่วมปรึกษาสนทนา ชอบศึกษา ยินดีปรีดาในหลักธรรมหลักวินัยที่ละเอียดลึกซึ้งยิ่ง ๆ ขึ้นไป

วิริยารัมภะ ความขยันหมั่นเพียร คือ เพียรละความชั่ว ประกอบความดีมีใจแกล้วกล้า บากบั่นก้าวหน้า ไม่ย่อท้อ ไม่ทอดทิ้งธุระ

สันตุฏฐี ความสันโดษ คือ ยินดี มีความสุขความพอใจด้วยปัจจัย 4 ที่หามาได้ด้วยความเพียรอันชอบธรรมของตน

สติ ความมีสติ รู้จักกำหนดจดจำ ระลึกการที่ทำคำที่พูดไว้ได้ ไม่มีความประมาท

ปัญญา ความมีปัญญาหยั่งรู้เหตุผล รู้จักคิดพิจารณา เข้าใจภาวะของสิ่งทั้งหลายตามความเป็นจริง

**นาถกรณธรรมนี้ ท่านเรียกว่าเป็น พหุการธรรม หรือ ธรรมมีอุปการะมาก เพราะเป็นกำลังหนุนในการบำเพ็ญคุณธรรมต่าง ๆ ยังประโยชน์ตนและประโยชน์ผู้อื่นให้สำเร็จได้อย่างกว้างขวางไพบูลย์**

**ประโยชน์ที่คาดว่าจะได้รับ**

1. ทราบสถานการณ์ด้านอาชีพท้องถิ่นชุมชนเปือยน้อย อำเภอเปือยน้อย จังหวัดขอนแก่น

2. ทราบรูปแบบการเรียนรู้เพื่อความใส่ใจในอาชีพ ของชุมชนเปือยน้อย อำเภอเปือยน้อย จังหวัดขอนแก่น

3. ทราบการขับเคลื่อนรูปแบบการเรียนรู้เพื่อความใส่ใจในอาชีพของชุมชนเปือยน้อย อำเภอเปือยน้อย จังหวัดขอนแก่น

**กรอบแนวคิดการวิจัย**

อาชีวเชิงสร้างสรรค์

ไพฑูรย์ ผิวผาง

สร้างสรรค์รายได้บนฐานความใส่ใจในอาชีพ

สถานการณ์ด้าน

อาชีพชุมชนท้องถิ่น

รูปแบบการเรียนรู้เพื่อความใส่ใจในอาชีพ

ในอาชีวเชิงสร้างสรรค์

ขับเคลื่อนนวัตกรรมอาชีวเชิง สร้างสรรค์ส่งต่อความใส่ใจในอาชีพชุมชน

กลุ่มอาชีพในเขตเทศบาลตำบลเปือยน้อย

สร้างสรรค์

ใส่ใจ

นาถกรณธรรม**10**

**แผนภาพที่ 1** กรอบแนวคิดการวิจัย